Go ithuta boporofeti jwa Baebele ka kelotlhoko go dirile gore batho ba ba akanyetsang kwa teng mo lefatsheng lotlhe ba tlhatswege pelo gore Mesia o tlile mo lekgolong la ntlha la dingwaga, mme o ne a tla tla gape. Bosupi bo bontsha gore go boa ga gagwe mo go boleletsweng pele, tshimologo ya ‘go nna gone ga gagwe’ go diragetse ka 1914. * (Mathaio 24:3-14) Mo ngwageng oo, Jesu o ne a tlhongwa mo setulong sa bogosi kwa legodimong e le Kgosi ya Bogosi jwa Modimo. Go ise go ye kae o tla tsaya kgato go fedisa matswela a botsuolodi jwa kwa Edene mo lefatsheng. Puso ya gagwe ya Dingwaga Tse di Sekete e e tla latelang e tla segofatsa botlhe ba ba bontshang tumelo mo go ene jaaka e le Losika lo lo solofeditsweng, Mesia, yo o “tlosang boleo jwa lefatshe.”—Johane 1:29; Tshenolo 21:3, 4. 2 Batho bangwe ba dirile diphoso tse dikgolo mo matshelong a bone, tota le e leng go dira maleo a a masisi. Ba bangwe bone ga ba a dira dilo tse di maswe go le kalo, mme gone ba ipotsa gore a tota ditshwetso dingwe tse ba di dirileng mo botshelong di ne di le molemo. Batho bangwe ba ile ba kgona go lebala dilo tse di kwa morago mme ba tswelela ka matshelo a bone. Ba bangwe ba santse ba ikwatlhaela thata dilo tse ba di dirileng mo nakong e e fetileng. (Pes. 51:3) Go tweng ka wena? A o eletsa e kete o ka direla Modimo o sa ikwatlhaye—go tloga jaanong go ya pele? A go na le sekao sengwe sa mmatota se o ka ithutang mo go sone gore o kgone go dira jalo? Ee, se teng, ke sekao sa ga moaposetoloi Paulo.